Blekkspruter

For den am. skrekkfilmen fra 1977, se Blekksprut (film)Blekkspruter (Cephalopoda) er en klasse med bløtdyr som gjerne deles inn i tre underklasser, hvorav kun to har nålevende arter. Alle blekkspruter er rovdyr. De jakter og eter fisk, andre bløtdyr og krepsdyr. De fins omkring 900 arter, som de kan variere i størrelse fra ørsmå til opp mot 18 meter. Kolossblekksprut (Mesonychoteuthis hamiltoni) er størst, og den regnes som det største virvelløse dyret som noen gang har levd. Habitatet er stort sett marint, men noen arter lever også i brakkvann. Ingen lever i ferskvann. 
Blekkspruter kjennes av sin todelte kroppsform, og evne til å produsere blekk. Hodet har en munn med et nebblignende spiseorgan (to kraftige hornkjever) omgitt av en krans av fangarmer (åtte eller ti i tallet), mens kroppen bakenfor er enten sylindrisk tilspisset bakover eller pungformet avrundet i formen. Når blekksprutene føler seg truet kan de sprute ut en blekklignende substans (som produseres av en blekk-kjertel) fra en blekksekk, slik at de rekker å gjemme seg. Noen arter mangler imidlertid denne blekksekken. Blekkspruter har dessuten et velutviklet nervesystem, og artene regnes blant de mest intelligente blant de virvelløse dyrene.
Underklassen Nautiloidea har blekkspruter med et ytre skall, mens arter i Coleoidea har skallet innvendig eller mangler skall. Blant arter som fremdeles har skallet i behold, er det kun hos underklassene Nautiloidea, Spirulidae (som består av en eneste art) og Sepiida at skallet er forkalket. Hos de andre er det laget av kitin eller et brusklingnende materiale. Også hunnen hos papirbåter produserer et forkalket skall, men dette produseres av kjertler på et par av tentaklene og har ingenting med blekksprutenes opprinnelige skall å gjøre. 
I Norge er de vanligste tiarmede blekksprutene akkar og Loligo forbesi.
Den utdødde Nectocaris pteryx er av de tidligste blekkspruter man kjenner til.


== Inndeling ==
Inndelingen under følger WoRMS  og er i henhold til Gofas (2009). Norske navn følger i hovedsak Artsdatabanken, men navn i parentes er kun uoffisielle beskrivelser.

Animalia, dyreriket
Mollusca, bløtdyr
Bivalvia, muslinger
Caudofoveata, ufurede ormebløtdyr
Cephalopoda, blekkspruter
Ammonoidea (†)
Coleoidea
Decapodiformes, tiarmede blekkspruter
Myopsida
Australiteuthidae Lu, 2005
Loliginidae Lesueur, 1821
Oegopsida
Ancistrocheiridae Pfeffer, 1912
Architeuthidae Pfeffer, 1900, kjempeblekkspruter
Batoteuthidae Young & Roper, 1968
Brachioteuthidae Pfeffer, 1908
Chiroteuthidae Gray, 1849
Cranchiidae Prosch, 1847
Cycloteuthidae Naef, 1923
Enoploteuthidae Pfeffer, 1900
Gonatidae Hoyle, 1886
Histioteuthidae Verrill, 1881
Joubiniteuthidae Naef, 1922
Lepidoteuthidae Pfeffer, 1912
Lycoteuthidae Pfeffer, 1908
Magnapinnidae Vecchione & Young, 1998
Mastigoteuthidae Verrill, 1881
Neoteuthidae Naef, 1921
Octopoteuthidae Berry, 1912
Ommastrephidae Steenstrup, 1857
Onychoteuthidae Gray, 1847
Pholidoteuthidae Adam, 1950
Promachoteuthidae Naef, 1912
Psychroteuthidae Thiele, 1920
Pyroteuthidae Pfeffer, 1912
Thysanoteuthidae Keferstein, 1866
Sepiida, sepiablekkspruter
Sepiadariidae Fischer, 1882
Sepiidae Keferstein, 1866
Sepiolidae Leach, 1817
Spirulida
Spirulidae Owen, 1836
Octopodiformes, åttearmete blekkspruter
Octopoda, egentlige åttearmete blekkspruter
Vampyromorpha, vampyrblekkspruter
Nautiloidea, nautiloideer
Nautilida
Aturioidea (†)
Hercoglossidae Spath, 1927 (†)
Nautilidae Blainville, 1825, perlebåter
Gastropoda, snegler
Monoplacophora, urbløtdyr
Polyplacophora, leddsnegler
Rostroconchia, rostroconcher (†)
Scaphopoda, sjøtenner
Solenogastres, bukfurede ormebløtdyr


== Geologi ==
Fossile blekkspruter finnes fra ordoviciumtiden og frem til i dag. De kalles da med sitt latinske navn Cephalapoda. Spesielt kjent er ortocerkalken i Oslofeltet.


== Referanser ==


== Eksterne lenker ==
(en) Blekkspruter – oversikt og omtale av artene i WORMS-databasen 
(en) Blekkspruter i Encyclopedia of Life 
(en) Blekkspruter i Global Biodiversity Information Facility 
(no) Blekkspruter hos Artsdatabanken 
(sv) Blekkspruter hos Dyntaxa 
(en) Blekkspruter hos Fossilworks 
(en) Blekkspruter hos ITIS 
(en) Blekkspruter hos NCBI 
(en) Kategori:Cephalopoda – bilder, video eller lyd på Wikimedia Commons 
Cephalopoda – detaljert informasjon på Wikispecies